b'\n_START_ARTICLE_\nArgumentas i\xc5\xa1 logikos\n_START_PARAGRAPH_\nLogikos argumentas (lot. argumentum ad logicam) yra login\xc4\x97 argumentacijos klaida, gr\xc4\xafsta prielaida, kad jei argumente yra login\xc4\x97 klaida, to argumento i\xc5\xa1vados yra neteisingos. Tai yra klaida, kadangi pagal logikos taisykles, naudojant net ir klaiding\xc4\x85 argumentacij\xc4\x85, i\xc5\xa1vada gali b\xc5\xabti teisinga._NEWLINE_Reikia pasteb\xc4\x97ti, kad teisinga i\xc5\xa1vada, gauta neteisingo argumento pagalba, neplaukia i\xc5\xa1 prielaid\xc5\xb3, tod\xc4\x97l teisinga ji gali b\xc5\xabti arba atsitiktinai, arba kai jos teisingumas \xc5\xbeinomas i\xc5\xa1 anksto, tik neteisingai parinkta argumentacija. T. y. kai bandyta argument\xc4\x85 ir prielaidas i\xc5\xa1vesti i\xc5\xa1 i\xc5\xa1vados, o ne atvirk\xc5\xa1\xc4\x8diai.\n_START_SECTION_\nLogika\n_START_PARAGRAPH_\nNeteisingo argumento i\xc5\xa1vados gali b\xc5\xabti tiek teisingos, tiek neteisingos. Tod\xc4\x97l korekti\xc5\xa1kai logikos argumentas tur\xc4\x97t\xc5\xb3 skamb\xc4\x97ti taip \xe2\x80\x93 argumentas klaidingas, tod\xc4\x97l tik\xc4\x97tina, kad klaidingos gali b\xc5\xabti ir i\xc5\xa1vados. Klaidingu argumentu paremtos i\xc5\xa1vados yra tas pats, kas neparemtos jokiu argumentu, tod\xc4\x97l jomis ir toliau galima abejoti. Toks suabejojimas n\xc4\x97ra nei login\xc4\x97, nei argumentacijos klaida. Klaida yra tik kategori\xc5\xa1kas teigimas, kad neteising\xc4\x85 argument\xc4\x85 visada seka neteisinga i\xc5\xa1vada._NEWLINE__NEWLINE_Tuo tarpu jei teisingos prielaidos ir teisinga argumentacija, visada gausime teisingas i\xc5\xa1vadas.'